ไฟแนนซ์ทูเดย์
จนถึงขณะนี้ ธนาคารกรุงเทพยังไม่แต่งตั้งประธานกรรมการบริหารธนาคารขึ้นแทน โฆสิต ปั้นเปี่ยมรัษฎ์ ที่ถึงแก่อนิจกรรมไปเมื่อไม่นานมานี้ ทาบทามใครก็ไม่มีใครอยากมานั่งตำแหน่งนี้ ส่วนคนในก็ยินดีช่วยงานแบบไม่มีตำแหน่งก็ได้&nbsp; คุณโทนี่ ชาติศิริ โสภณพนิช กรรมการผู้จัดการ ก็เลยรับบทหนักหน่อยในช่วงนี้
30 ส.ค. 2559

จนถึงขณะนี้ ธนาคารกรุงเทพยังไม่แต่งตั้งประธานกรรมการบริหารธนาคารขึ้นแทน โฆสิต ปั้นเปี่ยมรัษฎ์ ที่ถึงแก่อนิจกรรมไปเมื่อไม่นานมานี้ ทาบทามใครก็ไม่มีใครอยากมานั่งตำแหน่งนี้ ส่วนคนในก็ยินดีช่วยงานแบบไม่มีตำแหน่งก็ได้  คุณโทนี่ ชาติศิริ โสภณพนิช กรรมการผู้จัดการ ก็เลยรับบทหนักหน่อยในช่วงนี้
นอกจากจะวิ่งอยู่จริงจังแล้ว ช่วงนี้หนุ่มนะโม เบญจรงค์ สุวรรณคีรี หัวหน้านักวิเคราะห์ ศูนย์วิเคราะห์เศรษฐกิจ ธนาคารทหารไทย ก็ถือโอกาสออกกำลังกายไปด้วย จับโปเกมอนไปด้วย เพลิดเพลินดี
หลังจากแบกน้ำหนักใกล้ร้อยกิโลเมื่อพาลูกไปทัวร์หาโรงเรียนที่อเมริกา เจออาหารถูกปาก ปิยะ ซอโสตถิกุล ที่ปรึกษาธนาคารกรุงเทพ ก็เลยกินอย่างไม่ห่วงน้ำหนัก พากลับมาคุณต่อก็เข้าค่ายมวยรีดน้ำหนักยกใหญ่ ตอนนี้ใกล้ฟิตแอนด์เฟิร์มเหมือนเดิมแล้ว
ขอแสดงความยินดีย้อนหลังให้ ดร.พนิต ธีรภาพวงศ์ เนื่องในโอกาสที่มีพระบรมราชโองการโปรดเกล้าฯ แต่งตั้งให้ดำรงตำแหน่ง “ที่ปรึกษากฎหมาย” (นิติกรทรงคุณวุฒิ) สำนักงานปลัดกระทรวง กระทรวงการคลัง